ארטמי פנארין

ארטמי סרגייביץ' פנארין (ברוסית: Артемий Сергеевич Панарин; נולד ב-30 באוקטובר 1991) הוא חלוץ הוקי קרח מקצועי רוסי שמשחק כיום בליגת ההוקי הלאומית בלוס אנג'לס קינגס. שיחק בעבר בשיקגו בלאקהוקס, בקולומבוס בלו ג'אקטס ובניו יורק ריינג'רס.

פנארין החל את הקריירה המקצועית שלו בליגת ההוקי הקונטיננטלית ברוסיה מולדתו. פאנרין ערך את הופעת הבכורה שלו ב-NHL בשנת 2015 לאחר שחתם על חוזה עם שיקגו בלאקהוקס. זכה בגביע קאלדר בעונת 2015/16 בתור הרוקי הטוב בליגה.

ביוגרפיה
פנארין נולד וגדל בקורקינו. הוא פיתח עניין מוקדם בהחלקה על הקרח. סבו מצד אימו, שחקן הוקי חובב לשעבר, עודד את פנארין לשחק הוקי כשהיה בן חמש. עזר לאמן את פנארין ולעיתים קרובות היה מסיע אותו לטורנירי הוקי בטיומן. פנארין למד בבית הספר להוקי קרח של מועדון טרקטור בצ'ליאבינסק, שם התאמן שישה ימים בשבוע במשך שישה חודשים בשנה.

 קריירת משחק 
 KHL 
פנארין לא נבחר בדראפט ה-NHL בשנת 2010 והחל את קריירת ההוקי המקצועית שלו בליגת ההוקי קונטיננטלית (KHL) עם ויטיאז צ'כוב. ב-31 בינואר 2013, לאחר שצבר 18 נקודות ב-40 משחקים, פנארין עבר לסק"א סנקט פטרבורג. בעונת 2014/15 רשם פנארין 26 שערים ו-62 נקודות ב-54 הופעות במדי סק"א. הוא מילא תפקיד משמעותי בזכיית הקבוצה בגביע גגארין וקלע 20 נקודות במשחקי הפלייאוף. נבחר לקבוצת הכוכבים הראשונה של KHL לעונת 2014/2015."Artemi Panarin". eliteprospects.com. Retrieved 2 March 2016.

 NHL 
ב־29 באפריל 2015, פנארין חתם על חוזה לשנתיים עם שיקגו בלאקהוקס. הוא הבקיע את השער הראשון שלו ב-NHL ב-7 באוקטובר 2015 נגד הנריק לונדקוויסט מניו יורק ריינג'רס, השער הראשון שכבש במדי הבלאקהוקס במשחקם הראשון בעונת 2015/2016. ב-17 בפברואר 2016, במשחק אחר נגד ריינג'רס, פנארין הבקיע לראשונה בקריירה שלושער. הוא הופיע ב-80 משחקים עבור הבלאקוהוקס בעונת 2015/16 ורשם 30 שערים, 47 אסיסטים ו-77 נקודות. פנארין מצא כימיה מיידית עם פטריק קיין ועם ארטיום אניסימוב הרוסי בשורה השנייה של הבאלקוהוקס. כך קיין, שהיה ה-MVP והקלע המוביל של NHL בשנים 2015/16, ציין את פנארין כתורם מרכזי בעונה המוצלחת שלו.

פנארין הבקיע את שער הפלייאוף הראשון בגביע סטנלי ב-15 באפריל במשחק הפלייאוף השני ב-2016 נגד סנט לואיס בלוז. במהלך הפלייאוף הוא רשם שבע נקודות. פנארין זכה בגביע קאלדר, שמוענק לטירון העונה של ה-NHL, בטקס פרסי NHL 2016 שהתקיים ב-22 ביוני. פנארין זכה גם בגביע חרלמוב בשנים 2015–2016, שהוענקה לשחקן ההוקי הרוסי המקצועי הטוב ביותר על ידי היכל התהילה הרוסי. הוא הרוויח 2.55 מיליון דולר בונוס והפך לאחד משחקני ההוקי העשירים מרוסיה. פנארין הביע הכרת תודה לקיין על כך שעזר לו להגיע לתמריצי החוזה שלו בכך שהעניק לו שעון יוקרה.

בעונת 2016/17 פנארין המשיך בתפקיד ההתקפי שלו לצד קיין. ב-26 בדצמבר חתם לשנתיים נוספות, בחוזה בשווי 12 מיליון דולר. הוא סיים את עונתו השנייה בצפון אמריקה, כשהוא מבקיע 31 שערים ו-74 נקודות ב-82 משחקים ונבחר להרכב קבוצת האולסטאר השנייה של ה-NHL.

ב-23 ביוני 2017 עבר פנארין לקולומבוס בלו ג'אקטס (יחד עם טיילר מוטה). פנארין השיג הישג חמישה אסיסטים ראשוניים במשחק אחד ב-8 בדצמבר 2017 כדי לעזור לקולומבוס להביס את ניו ג'רזי דווילס 5:3. ב-20 במרץ 2018, פנארין רשם את השלושער השני שלו בקריירה (והוסיף אסיסט) כדי להשיג ניצחון של קולומבוס 5:3 על ניו יורק ריינג'רס. ב-3 באפריל, פנארין צבר 80 נקודות ב-80 משחקים ובכך שבר את שיא הקבוצה עבור ניקוד לשחקן בעונה הסדירה, וסיים עם 82 נקודות. בעונה שלאחר מכן, פנארין שבר את שיאו וקבע שיא חדש של הג'אקטס עם 87 נקודות.

ב-1 ביולי 2019, חתם פנארין על חוזה לשבע שנים בשווי 81.5 מיליון דולר עם ניו יורק ריינג'רס, ששווה לשכר ממוצע שנתי של 11.642 מיליון דולר. פנארין כבש את שערו הראשון במדי הריינג'רס במשחק הפתיחה בעונת 2019/20 נגד ויניפג ג'טס ב-3 באוקטובר.

ב-9 בינואר 2020, הפך פנארין לשחקן הראשון בהיסטוריה של הריינג'רס שצבר 60 נקודות ב-43 המשחקים הראשונים שלו כשחקן בקבוצה ועקף את ויין גרצקי עם 59 במאזנו.

חיים אישיים
ביולי 2019 התראיין פנארין לאתר Sports.ru וסיפר על חייו האישיים.Громкое интервью Панарина – о Путине, беззаконии и контракте с «Рейнджерс». הריאיון עורר רעש גדול בשל הביקורת שפנארין מתח על הרשויות ברוסיה והנשיא ולדימיר פוטין.Реакция хоккейных людей на скандальное интервью Артемия Панарина - Чемпионат

נמצא במערכת יחסים עם אליסה זנארוק, בתו של המאמן אולג זנארוק.Самая таинственная пара в нашем хоккее. Они больше не боятся неадекватов

בספטמבר 2019 הודיע על פתיחת קרן צדקה.Панарин объявил о создании собственного благотворительного фонда

סטטיסטיקת קריירה
עונה סדירה ופלייאוף
עונה סדירהפלייאוף עונה מועדון ליגה מש ש א נק דע מש ש א נק דע 2008/09 ויטיאז צ'כוב KHL 5 0 1 1 2 — — — — — 2008/09 ויטיאז צ'כוב-2 VHL-B 62 29 39 68 70 13 4 5 9 28 2009/10 רוסקי ויטיאזי MHL 38 20 24 44 55 3 1 2 3 0 2009/10 ויטיאז צ'כוב KHL 20 1 8 9 16 — — — — — 2010/11 רוסקי ויטיאזי MHL 13 5 12 17 22 — — — — — 2010/11 ויטיאז צ'כוב KHL 40 5 16 21 8 — — — — — 2011/12 ויטיאז צ'כוב KHL 38 12 14 26 49 — — — — — 2011/12 אק בארס קאזאן KHL 12 1 4 5 4 4 0 0 0 0 2012/13 ויטיאז צ'כוב KHL 40 11 7 18 22 — — — — — 2012/13 סק"א סנקט פטרבורג KHL 3 0 1 1 2 14 2 7 9 0 2013/14 סק"א סנקט פטרבורג KHL 51 20 20 40 30 4 0 0 0 2 2014/15 סק"א סנקט פטרבורג KHL 54 26 36 62 37 20 5 15 20 4 2015/16 שיקגו בלאקהוקס NHL 80 30 47 77 32 7 2 5 7 14 2016/17 שיקגו בלאקהוקס NHL 82 31 43 74 21 4 0 1 1 0 2017/18 קולומבוס בלו ג'אקטס NHL 81 27 55 82 26 6 2 5 7 6 2018/19 קולומבוס בלו ג'אקטס NHL 79 28 59 87 23 10 5 6 11 0 2019/20 ניו יורק ריינג'רס NHL 69 32 63 95 20 3 1 1 2 0 2020/21 ניו יורק ריינג'רס NHL 42 17 41 58 6 — — — — — 2021/22 ניו יורק ריינג'רס NHL 75 22 74 96 18 20 6 10 16 8 2022/23 ניו יורק ריינג'רס NHL 82 29 63 92 36 7 0 2 2 2 2023/24 ניו יורק ריינג'רס NHL 82 49 71 120 24 16 5 10 15 4 2024/25 ניו יורק ריינג'רס NHL 80 37 52 89 16 — — — — — 2025/26 ניו יורק ריינג'רס NHL 52 19 38 57 14 — — — — —סה"כ ב-KHL 263 76 107 183 170 42 7 22 29 6סה"כ ב-NHL 804 321 606 927 236 73 21 40 61 34

נבחרת
כתב מודגש מתייחס לנתון שיא במהלך הטורניר.
 שנה נבחרת אירוע תוצאה  מש ש א נק דע 2011 רוסיה אליפות העולם לנוער 15px 7 3 2 5 4 2015 רוסיה אליפות העולם 15px 10 5 5 10 4 2016 רוסיה אליפות העולם 15px 10 6 9 15 4 2016 רוסיה גביע העולם 4 4 1 1 2 4 2017 רוסיה אליפות העולם 15px 9 4 13 17 4סה"כ בנבחרת הנוער 7  3  2  5  4סה"כ בנבחרת הבוגרת 33  16  28  44  16

קישורים חיצוניים

הערות שוליים

קטגוריה:שחקני סק"א סנקט פטרבורג
קטגוריה:שחקני הוקי קרח רוסים
קטגוריה:שחקני ניו יורק ריינג'רס
קטגוריה:רוסים שנולדו ב-1991